《用太白韵赠报恩南老一首》
宋代·王阮

上人片云孤，贱子亦萍踪。
两枝同社莲，千岁后凋松。
今年九华山，去年五老峰。
江南好风景，但愿长相从。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。